Τραγικό θάνατο βρήκε σήμερα ένας εργάτης που δούλευε στη Νέα Φιλαδέλφεια, για το νέο γήπεδο της ΑΕΚ, καθώς έπεσε από μεγάλο ύψος στο κενό, όντας πάνω σε σκαλωσιά που βρισκόταν στον βορειοδυτικό πυλώνα του εργοταξίου…



«Χωρίς τις αισθήσεις του #ανασύρθηκε άτομο, ύστερα από πτώση του από σκαλωσιά, επί της οδού Φωκών στη Νέα Φιλαδέλφεια Αττικής. Επιχείρησαν 10 πυροσβέστες με 3 οχήματα», ανέφερε η επίσημη ενημέρωση της Πυροσβεστικής.



Ανακοίνωση για το τραγικό αυτό συμβάν, όμως, εξέδωσε και ο Δικέφαλος 1924, αναφέροντας: «Η Δικέφαλος 1924 Α.Ε. και η οικογένεια της ΑΕΚ μόλις πληροφορήθηκαν το θανατηφόρο εργατικό ατύχημα που συνέβη σήμερα στο εργοτάξιο. Ο εργαζόμενος ήταν απασχολούμενος της εργοληπτικής εταιρίας του έργου. Αυτή τη στιγμή διερευνώνται τα αίτια του δυστυχήματος. Εκφράζουμε τη βαθύτατη θλίψη μας και τα ειλικρινή μας συλλυπητήρια στην οικογένεια του θανόντος εργαζόμενου».